ร้านที่​ #3 ของเมื่อวานนี้ (ดองร้านอาหาร&บาร์ของเดือนมีนาฯไว้เพียบเลย รีวิวตามอารมณ์ข้ามไปข้ามมานะคะ userนี้) 

ร้านนี้เคยอยู่ในห้าง Marina Square ซึ่งอยู่มุมอับ หายากมากกก 

พอย้ายมาแถว Collyer Quay ในตึก​ Customs House แล้วหาง่ายมากๆ

วิธีมาก็ขึ้นรถไฟฟ้ามาลงที่ สถานี​ Raffles​ ​Place​ ทางออก​ J​ เดินตรงไปสุดทางให้ออกที่ประตูบานเลื่อนทางตึก QUE​ ขึ้นบรรไดเลื่อนมา​ก็เดินไปทางขวามือ จะเห็นตึก Customs House เปิดไฟเหลือง เดินไปสุดทางติดแม่น้ำก็จะเห็นร้าน

เมื่อคืนร้อนอบอ้าวไม่มีลมเลยค่ะ ที่จริง​ outdoor seating ร้านนี้เด็ดมากมองเห็นมาริน่าเบย์แซนแบบชัดๆ ซึ่งกลางคืนจะเปิดไฟสว่างไสวสวยมากก   แต่เมื่อคืนก็ร้อนเกินนั่งด้านนอกไม่ไหว เลยมาเก็บบรรยากาศด้านนอกพร้อมวิวตอนทานเสร็จแล้วนะคะ

ที่นั่งด้านในจัดตกแต่งสวยงามดีค่ะ เก้าอี้แบบบุนวมกว้างๆนุ่มๆนั่งสบายๆ

คุณการบริการ​เริ่มแรกค่อนข้างแย่มากๆ​ จองไปเมื่อวันพฤหัสฯ เมื่อวานไปหาบุ้คกิ้งไม่เจอ​ เดินเข้าไปไม่มีการกล่าวทักทาย​ ยิ้มให้ไม่ยิ้มตอบ​ บอกขอบคุณตอนเอาอาหารมาเสริฟ, มารินน้ำ​, มาเติมไวน์ให้ ทำหน้านิ่งไม่กล่าวว่าด้วยความยินดี มารยาทในการบริการติดลบมากๆช่วงแรก  จากหน้ายิ้มๆของเรา​ เปลี่ยนเป็นบึ้งตึง และบ่นออกมาว่าเรื่องนี้ต้องขยายลงใน local review websites ซะหน่อย
น่านแหละค่ะ บริการจึงดีขึ้นมา มาเติมไวน์ให้บ่อยขึ้น เก็บจานเปล่าออก เติมน้ำให้ แต่บอกขอบคุณแล้วก็ยังเงียบกริบเหมือนบอกขอบคุณกำแพงเหมือนเดิม ไม่มีการตอบรับใดๆ  ตลกตรงที่คุณพนักงานทั้ง 4ท่าน เวลาจับกลุ่มคุยกันเองกับเพื่อนร่วมงานหัวเราะร่วนเลยค่ะ​ แปลกเกิ๊นน!! 

ไวน์ขวดแรกที่สั่งมารสชาติแย่มาก บอกเลยว่าไม่รับ พนักงานเสนอขวดถัดมาให้ เป็น​ Chianti 2013 รสชาติพอรับได้ ปกติไวน์ type นี้ตั้งแต่ดื่มๆมาจะเป็นแบบ full body &  strong aftertaste ล้วน​ๆ​ มีขวดนี้แหละขวดแรกมาแบบไม่เต็มและอาฟเตอร์เทสอ่อนๆ

อาหารที่สั่ง

# Cold Cut with pickles platter จะมี​พวก​ dried Beef, Apple ham, prosciutto, chorizo, black and green olives, cucumber - carrot - green mango pickles ทุกอย่าง​คุณภาพดี​ รสชาติอร่อยมากค่ะ​

# Pan Roasted Shiro Salomon อบมาแบบหนังกรอบหอมมัน เนื้อปลายังชุ่มฉ่ำหวานหอม ร็อกเก็ตสลัดสดกรอบเดรสซิ่งอร่อย ตัว​potatoes skin เปลือกกรอบ เนื้อมันนุ่มชุ่มฉ่ำ

Rigatoni Pasta เส้นลวกมา firm แบบที่ชอบ ซอสรสเข้มข้นหอมกรุ่น

อาหาร, บรรยากาศ​ให้​ 5 ดาว​เ​ลยค่ะ​ร้านนี้​  คะแนนรวมเกือบจะได้ 4 ดาวเพราะบริการแย่ๆในช่วงต้นๆ ตอนหลังๆพอถูไถ เลยเฉลี่ยรวมออกมาประมาณ​ 4.7* ก็ปัดขึ้น 5 ดาวไปแบบเนียนๆ